A Törvényszék ítélete (harmadik tanács), 2023. október 4. – HB kontra Bizottság
(T‑444/22. sz. ügy)(1)
„Szolgáltatásnyújtásra irányuló közbeszerzési szerződések – Technikai segítségnyújtási szolgáltatások nyújtása a Bírói Főtanács és az ukrán hatóságok részére – Tartozás peren kívüli beszámítás útján történő megfizetése – Jogalap – Az aktus kibocsátójának hatásköre – A követelés likvid és biztos jellege – Szerződésen kívüli felelősség”
1.      Megsemmisítés iránti kereset – Keresettel megtámadható aktusok – Fogalom – A 2018/1046 rendelet alapján a Bizottság által elfogadott, adósság és követelés egymással szembeni, peren kívüli beszámításáról szóló határozat – Bennfoglaltság
(EUMSZ 263. cikk; 2018/1046 európai parlamenti és tanácsi rendelet, 102. cikk)
(lásd: 54. pont)
2.      Megsemmisítés iránti kereset – Keresettel megtámadható aktusok – Kötelező joghatásokat kiváltó aktusok – Valójában szerződéses jellegű jogvitára vonatkozó kereset – Valamely követelés visszafizetése céljából végrehajtható aktust képező bizottsági határozat – A szerződéses jogviszonyok keretén kívül kötelező joghatások kiváltására irányuló és közhatalmi jogkörök gyakorlásával járó jogi aktus – Az uniós bíróság hatásköre – Az e hatáskört biztosító választottbírósági kikötés szükségessége – Elfogadhatóság
(EUMSZ 263. és EUMSZ 299. cikk; 2018/1046 európai parlamenti és tanácsi rendelet, 102. cikk)
(lásd: 56. pont)
3.      Szerződésen kívüli felelősség – Feltételek – Jogellenesség – Kár – Okozati összefüggés – Bizonyítási teher – Valamelyik feltétel hiánya – A kártérítési kereset egészének elutasítása
(EUMSZ 340. cikk, második bekezdés)
(lásd: 67. és 68. pont)
Rendelkező rész
1)
A Törvényszék megsemmisíti az Európai Bizottság 2022. május 13‑i azon határozatát, amellyel a Bizottság beszámítást alkalmazott egyrészt azon követelés között, amely vele szemben azon költségek jogcímén illeti meg HB‑t, amelyek viselésére a 2021. december 21‑i HB kontra Bizottság ítélet (T‑795/19) és a 2021. december 21‑i HB kontra Bizottság ítélet (T‑796/19) kötelezte a Bizottságot, másrészt pedig azon 1197055,86 euró tőkeösszegű követelés között, amellyel kapcsolatban a Bizottság azt állítja, hogy az HB‑vel szemben a 2019. október 15‑i beszedési határozat értelmében, a CARDS/2008/166‑429 szerződés jogcímén illeti meg őt.
2)
A Törvényszék a keresetet ezt meghaladóan elutasítja.
3)
HB és a Bizottság maga viseli saját költségeit.
1 HL C 359., 2022.9.19.